CELEX: 62013TN0578
Language: da
Date: 2013-11-06 00:00:00
Title: Sag T-578/13: Sag anlagt den 6. november 2013 — Luxembourg Pamol (Cyprus) og Luxembourg Industries mod Kommissionen

15.2.2014   
            
            
               DA
            
            
               Den Europæiske Unions Tidende
            
            
               C 45/35
            
         Sag anlagt den 6. november 2013 — Luxembourg Pamol (Cyprus) og Luxembourg Industries mod Kommissionen
   (Sag T-578/13)
   2014/C 45/60
   Processprog: engelsk
   
      Parter
   
   
      Sagsøgere: Luxembourg Pamol (Cyprus) Ltd (Nicosia, Cypern) og Luxembourg Industries Ltd (Tel-Aviv, Israel) (ved advokaterne C. Mereu og K. Van Maldegem)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Sagen antages til realitetsbehandling, og der gives sagsøgerne medhold.
            
         
               —
            
            
               Den anfægtede afgørelse annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgerne har nedlagt påstand om annullation af Kommissionens afgørelse af 8. oktober 2013, som blev meddelt sagsøgerne den 9. oktober 2013, om offentliggørelsen af visse dele af den peer review-rapport om kaliumphosphonater og det endelige tillæg hertil, som sagsøgerne havde anmodet om en fortrolig behandling af i henhold til Rådets direktiv 91/414/EØF (1) og Kommissionens forordning (EU) nr. 188/2011 (2) (»den anfægtede afgørelse«).
   Til støtte for søgsmålet har sagsøgerne anført to anbringender.
   
               1)
            
            
               Med det første anbringende gør sagsøgerne gældende, at Kommissionen har tilsidesat artikel 14 i Rådets direktiv 91/414/EØF og den grundlæggende ret til beskyttelse af forretningshemmeligheder, der er knæsat i artikel 339 i traktaten om Den Europæiske Unions funktionsmåde, artikel 7 i Den Europæiske Unions charter om grundlæggende rettigheder og artikel 8 i den europæiske konvention til beskyttelse af menneskerettigheder og grundlæggende frihedsrettigheder, som følge af en fejlfortolkning af de ovennævnte bestemmelser og en fejlvurdering af sagsøgernes anmodninger om fortrolighed.
            
         
               2)
            
            
               Med det andet anbringende gør sagsøgerne gældende, at Kommissionen har tilsidesat EU-lovgivningens grundlæggende principper, princippet om god forvaltningsskik og sagsøgernes ret til forsvar, idet den har undladt at give sagsøgerne tilstrækkelig mulighed for at forsvare og tydeliggøre grundene til deres anmodninger om fortrolighed.
            
         
      (1)  Rådets direktiv 91/414/EØF af 15.7.1991 om markedsføring af plantebeskyttelsesmidler (EFT L 230, s. 1).
   
      (2)  Kommissionens forordning (EU) nr. 188/2011 af 25.2.2011 om gennemførelsesbestemmelser til Rådets direktiv 91/414/EØF for så vidt angår proceduren for vurdering af aktivstoffer, der ikke fandtes på markedet to år efter meddelelsen af direktivet (EUT L 53, s. 51).